《题弟纲举之奉仙之室曰小蓬莱》
宋代·王迈

吾祖有方平，曾与麻姑会。沧溟化为田，弹指五百岁。

又有仙人乔，神游八极外。朝舄作凫飞，世缘比蝉蜕。

寥寥千载后，之子得正派。风度亦可人，春秋况未艾。

朝搬紫河车，暮结飞霞佩。严事钟与吕，信心终不退。

经营白玉坛，肖象俨相对。四面来青山，献奇飞羽盖。

炉熏彻玉虚，剑水清尘界。琼笈阅千函，丹方探三昧。

谁谓三凫遥，近在吾境内。蓬莱若云小，孰能为之大。

作者简介：王迈(1184～1248) ，南宋诗人。字实之，一作贯之。自号臞轩居士。今福建仙游县园庄镇（旧称慈孝里）人。嘉定十年(1217)进士，经历南外睦宗院教授、漳州通判等职。为人刚直敢言，刘克庄曾以"策好人争诵，名高士责全"诗句相赠。后来他由于应诏直言，被台官弹劾而降职。淳□中，主持邵武军事务，死后追封为司农少卿。